**KËRKESË PËR SHPREHJE INTERESI**

**(SHËRBIME KONSULENCE – PËRZGJEDHJE INDIVIDUALE)**

**Përmirësimi i Aksesit të Barabartë në Shërbimet Publike të Standardit të Lartë Përmes Govtech**

**Për “****Ekspert i Arsimit për aktivitetet e SmartLab-eve”**

**REF NR-AL-AKSHI-512876-CS-INDV**

**SHQIPËRI**

**Projekti:** Përmirësimi i aksesit të barabartë në shërbimet publike të standardit të lartë nëpërmjet operacionit Govtech

**Titulli i detyrës:** Ekspert i Arsimit për Aktivitetet e SmartLab-eve

**Nr. Referencës: REF NR-AL-AKSHI-512876-CS-INDV**

Banka Botërore ka ndarë 65 milionë USD (60 milionë EUR) për të mbështetur Agjendën Digjitale 2022-2026 të Qeverisë Shqiptare përmes Programit “Përmirësimi i Qasjes së Barabartë në Shërbimet Publike të Standardit të Lartë Përmes GovTech”, nga të cilat një Program i IBRD për Rezultate (PforR) në shumën prej 60 milionë USD dhe 5 milionë dollarë Financim të Projektit të Investimeve (IPF).

Ky program është i strukturuar rreth tre Fushave të Rezultateve (RA):

* **Fusha e Rezultateve 1**: Përmirësimi i qasjes në shërbimet elektronike dhe përvojës së përdoruesit.
* **Fusha e Rezultateve 2:** Rritja e aftësive dhe gjithë përfshirjes digjitale.
* **Fusha e Rezultateve 3**: Forcimi i mundësuesve parësorë të GovTech-ut.

Objektivi i detyrës është të ofrojë mbështetje teknike dhe profesionale për funksionimin efikas të SmartLab-eve, duke përfshirë ngritjen e kapaciteteve të mësuesve dhe drejtorëve, integrimin e kurrikulave të TIK dhe aftësive themelore në procesin mësimor, si dhe monitorimin dhe vlerësimin e vazhdueshëm të aktiviteteve për të siguruar përmbushjen e objektivave arsimore të SmartLab-eve.

**Konsulenti do të ketë përgjegjësinë për të kryer si më poshtë vijon:**

 Koordinon dhe lehtëson zbatimin e kurrikulës së TIK për klasat 1-3 duke përdorur platformën Code Monkey.

 Koordinon dhe lehtëson mësimdhënien e Numeracionit për klasat 1-3 duke përdorur Code Monkey dhe platforma të tjera të përshtatshme digjitale.

 Punon me mësuesit dhe ekspertët për të forcuar aftësitë e tyre në përdorimin e SmartLab-eve në mësimdhënie.

 Bashkëpunon me MAS, ASCAP dhe agjencitë përkatëse për të përgatitur një strategji dhe plan gjithëpërfshirës për ngritjen e kapaciteteve në përdorimin e teknologjisë në arsim.

 Përfshin në plan ngritjen e kapaciteteve për punonjësit e MAS, DAR/ZA, mësuesit e TIK dhe klasave fillore, drejtorët e shkollave dhe drejtuesit e rrjeteve të ZHV.

 Koordinon zbatimin e planit të ngritjes së kapaciteteve, monitoron dhe vlerëson ndikimin e tij.

 Jep këshilla për përfshirjen e prindërve dhe komunitetit në aktivitetet e SmartLab-eve.

 Koordinon me institucionet përkatëse për zhvillimin dhe zbatimin e mjeteve të vlerësimit për nxënësit e klasave 1-3 në shkollat me SmartLab-e.

 Mbështet ndarjen dhe analizën e vlerësimeve për mësuesit dhe shkollat për përmirësimin e performancës.

 Raporton tek Menaxheri i Projektit të SmartLab-eve dhe Drejtori i Përgjithshëm i Zhvillimit për Arsimin dhe Sportin.

 Punon ngushtë me MAS, ASCAP dhe aktorët e tjerë për të siguruar zbatimin efikas të projektit në përputhje me PAD, Marrëveshjen e Huasë dhe Manualin Operacional të Projektit.

 Angazhohet me kohë të plotë për një periudhë 12-mujore në ambientet e MAS në Tiranë, me mundësi rinovimi në bazë të performancës.

 Ndjek mundësi për zhvillim profesional gjatë periudhës së angazhimit.

 Përdor hapësirat, pajisjet, internetin dhe mjetet e komunikimit të siguruara nga MAS.

 Përdor informacionin dhe udhëzimet zyrtare të siguruara nga MAS për të realizuar me sukses detyrën.

Fusha e detajuar e punës mund të gjendet në Termat e Referencës (ToR) në faqen e AKSHI: [https://akshi.gov.al/](https://akshi.gov.al/wp-content/uploads/2024/12/ToR-Asistent-Programi.docx).

**Kualifikimet e Konsulentit**

* Diplomë Master në një fushë të përshtatshme për zhvillimin e politikave arsimore dhe bashkëpunimin ndërkombëtar (e preferueshme Shkencat Shoqërore, ndërkombëtare apo humanitare).
* Të ketë të paktën 3 vite përvojë në mësimdhënie, në menaxhimin e programeve edukative dhe shkëmbimeve arsimore.
* Njohuri shumë të mira të gjuhës angleze, në nivel profesional, për korrespondencën e përditshme, prezantime dhe raportime.
* Aftësi të avancuara në përdorimin e programeve Microsoft Office (Word, Excel, PowerPoint), si dhe aftësi në menaxhimin e rrjeteve sociale dhe platformave digjitale si SIMP.
* Aftësi të mira organizative dhe menaxheriale, përfshirë koordinimin e aktiviteteve komplekse me shumë aktorë, planifikim strategjik dhe raportim mbi ecurinë e projekteve.
* Të punojë në mënyrë të pavarur dhe në grup, në ambiente me presion kohor dhe në kushte dinamike pune.
* Përvojë pune me organizata ndërkombëtare, donatorë dhe aktorë zhvillimi që veprojnë në fushën e arsimit, rinisë, përfshirjes sociale apo inovacionit.

Aplikantët që plotësojnë kërkesat e kualifikimit do të vlerësohen më tej bazuar në kriteret e mëposhtme:

* Kualifikimi i përgjithshëm – 30 pikë
* Përshtatshmëria për detyrën – 60 pikë
* Gjuha - 10 pikë

Shërbimi do të zgjidhet sipas dispozitave të Rregullores së Prokurimit të Bankës Botërore për Huamarrësit nën Financimin e Projekteve të Investimeve” datë 1 korrik 2016, rishikuar në nëntor 2017, gusht 2018, nëntor 2020 bazuar në metodën e përzgjedhjes së konsulentëve individualë, kontrate e bazuar në kohë.

Informacione të mëtejshme mund të merren në adresën e mëposhtme gjatë orarit të punës nga ora 08:00 deri në 16:30, nga e hëna në të enjte dhe nga ora 08:00 deri në orën 14:00 të premteve.

**Shprehjet e interesit (CV, Letër motivuese dhe dëshmi dokumentare për përmbushjen e kualifikimeve) duhet të dorëzohen me shkrim në adresën e mëposhtme personalisht, ose me postë ose me e-mail në adresën** **aplikime.govtech@akshi.gov.al** **brenda datës 01 tetor 2025.**

**Agjencia Kombëtare e Shoqërisë së Informacionit**

**Këshilli i Ministrave**

**Rr. “Papa Gjon Pali 2”, Tiranë, Shqipëri**